Besoekplekke in die Boland | Netwerk24
Kuier in Franschhoek
By La Petite Dauphine gaan dit oor verstommende natuurskoon, luukse gemak en absolute gerieflikheid.
Hier kan jy ontsnap uit die stede­like oerwoud se geraas en gejaag en besoek aflê vir 'n uitstekende lande­like wegbreek waar pruimboorde langs plaaspaaie en wingerde oorvloedige oeste lewer.
Daar is nege eenhede om van te kies – almal ewe pragtig en uniek versier deur die binnenshuise ontwerper. Al die eenhede is en suite met uitsigte oor damme, sonnige boorde, wingerde en die Franschhoekberge.
Hier ervaar jy die ware wese van Franschhoek.Besprekings: reservations@la­petite.co.za of 021 876 3936
Wyn in die Paarl
Laborie spog met 'n reeks bekroonde wyne, wat dessertwyn en Cap Clas­sique insluit – so jy kan kies en keur.
Hul wynmaakpraktyk stel die wynmaker in staat om wyne van top­gehalte met Franse elegansie en styl te produseer. Besoekers aan die landgoed kan daarna uitsien om die vol­ledige Laborie-reeks wyne te proe.
Vir die fynproewer is daar 'n kaaskoek met Cap Classique-pasmaats om te geniet.
Geleë in die historiese Bolandse dorp Paarl, slegs 60 km vanaf Kaapstad, is Laborie net die bestemming vir die hele gesin.
Laborie is Maandae tot Saterdae van 09:00 tot 16:30 oop, en Sondae van 10:00 tot 15:00.Jou kontak: info@kwvemporium.co.za, 021 807 3007/9 of besoek www.kwvwinemporium.co.za.